Sangen var en av 32 låter som deltok i svenske Melodifestivalen, der ble den fremført av Loreen og vant den første delfinalen i Växjö lørdag 4. februar 2012. Sangen avanserte til finalen i Stockholm 10. mars, der den vant juryavstemningen og fikk nærmere en tredel av telefonstemmene. «Euphoria» og Loreen ble dermed Sveriges bidrag til Eurovision Song Contest i Baku i mai samme år.